Document ID: 32006R1549

ΚΑΝΟΝΙΣΜΟΣ (EΚ) αριθ. 1549/2006 ΤΉΣ ΕΠΙΤΡΟΠΗΣ
της 17 Οκτωβρίου 2006
για τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως τα άρθρα 9 και 12,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2658/87 θέσπισε ονοματολογία εμπορευμάτων, αποκαλούμενη εφεξής «συνδυασμένη ονοματολογία», για να καλύψει, ταυτόχρονα, τις απαιτήσεις του κοινού δασμολογίου, τις στατιστικές εξωτερικού εμπορίου της Κοινότητας και άλλες κοινοτικές πολιτικές σχετικά με την εισαγωγή ή την εξαγωγή εμπορευμάτων.
(2)
Για λόγους νομοθετικής απλούστευσης, είναι σκόπιμο να εκσυγχρονισθεί η συνδυασμένη ονοματολογία και να προσαρμοσθεί η δομή της.
(3)
Είναι αναγκαίο να τροποποιηθεί η συνδυασμένη ονοματολογία, ώστε να ληφθούν υπόψη: οι αλλαγές στις απαιτήσεις σχετικά με τις στατιστικές και με την εμπορική πολιτική, οι αλλαγές που αποσκοπούν στην εκπλήρωση διεθνών δεσμεύσεων, οι τεχνολογικές και εμπορικές εξελίξεις, η ανάγκη ευθυγράμμισης ή αποσαφήνισης των κειμένων και οι τροποποιήσεις στην ονοματολογία του εναρμονισμένου συστήματος σύμφωνα με τη σύσταση της 26ης Ιουνίου 2004 του Συμβουλίου Τελωνειακής Συνεργασίας και λαμβάνοντας υπόψη τις συνέπειές της.
(4)
Σύμφωνα με το άρθρο 12 του κανονισμού (ΕΟΚ) αριθ. 2658/87, το παράρτημα Ι του εν λόγω κανονισμού πρέπει να αντικατασταθεί, από την 1η Ιανουαρίου 2007, από τη συνδυασμένη ονοματολογία στο σύνολό της, μαζί με τους αυτόνομους και συμβατικούς δασμούς, που προκύπτουν από τα μέτρα που έχει θεσπίσει το Συμβούλιο ή η Επιτροπή.
(5)
Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΟΚ) αριθ. 2658/87 αντικαθίσταται από το κείμενο που παρατίθεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 2006.

Labels: 3